
L-am scris atunci când 
am împlinit 37 de ani, 
ca mulţumire adusă Sfinţilor 

j y 

ocrotitori ai vieţii mele. 



în ziua de 31 octombrie sunt pomeniţi: 

6 Sfinţi Apostoli, dintre cei 70, Sfinţii Apostoli 
Stahis [Stcc/ucL Apellis [ÂiTeM.f|c], Amplias [Â|i- 
ttA,lc6c], Urbanos [Ouppavoc], Narcissos [NapKiaaoc;] şi 
Aristobulos [ÂpiGTopouXcx;] (sec. I d. Hr.) 

Sfântul Mucenic Quentin de Amiens (f 287 d. 

Hr.) 

Sfântul Cuvios Mucenic Epimahos [*Em|iaxo<;] 
Egipteanul (sec. al 3-lea d. Hr.) 

Sfântul anonim, Apologetul, care a trăit în 
timpul lui Iulian Apostatul şi după aceea (sec. al 4- 
lea d. Hr.) 

Sfântul Ierarh Iacovos [Taicwpog], Episcopul 
Migdoniei [MuySovLac;] sau de Nisibis [Nioipic] (sec. 
al 4-lea d. Hr.) 

Sfinţii Stefanos [Sxe^avog], Varnavas [Bap- 
vaffoţ], Trofimos [Tpoc^iioc;], Dorim edon [Aopu|ie- 
6g)v], Cosmas [Koqi&d, Damianos [Aqiiavod, 
Sawas [Sccppag], Vasis [Baoric], Avramios [Appdt|iLog] 
şi cei dimpreună cu ei. 

Sfânta Cuvioasă Maura din Constantinopol 
(sec. al 5-lea d. Hr.) 

Sfântul Mucenic Pedi [ITaiSi] 

12 Sfinte Mucenite Fecioare 

y 

Sfântul Mucenic Seleucos [SeXeuKoc] şi Sfânta 
Muceniţă Stratonichi [STpaxovLKT|], soţia sa. 
Sfântul Mucenic Gordianos [ropâiavoc;] 
Sfântul Mucenic Epimahos ['Emiia/og] Roma- 
nul 

Sfinţii trei Mucenici din Melitinis 

y 

Sfântul Ierarh Erth de Cornwall (f 512 d. Hr.) 
Sfântul Cuvios Mucenic Foillan al Irlandei (f 
655 d. Hr.) 



Sfântul Antoninus Fontana, Arhiepiscopul 
Milanului (f 660 d. Hr.) 

Sfânta Cuvioasă Notburga de Cologne (f 714 
d. Hr.) 

Sfântul Mucenic Arnulfus de Novalese (f 840 
d. Hr.) 

Sfântul Ierarh Wolfgang de Regensburg (f 31 
octombrie 994) 

Sfinţii Cuvioşi Spiridon şi Nicodim, 
prescurarii de la Pecerska (sec. al 12-lea d. Hr.) 

Sfinţii 100.000 de Mucenici din Tbilisi ucişi de 
mongoli pentru că nu s-au lepădat de Sfintele 
Icoane (sec. al 13-lea d. Hr.) 

Sfântul Nou-Mucenic Nicolaos [NiKoXaoc;] din 
Hios [Xioq] (f 31 octombrie 1754) 

Sfântul Nou-Mucenic Ioan Alexandrovici 
Kochurov Protoiereul (f 31 octombrie 1917) 

Sfântul Nou-Mucenic Leonid Preotul (1918) 

Sfinţii Noi-Mucenici si Preoţi Vsevolod, 

Alexandru, Sergius, Alexie, Vasile, Anatolie şi 
Eufrosin şi Sfântul Nou-Mucenic Iacov (1937) 

Sfântul Nou-Mucenic şi Preot Innocent (1938) 



Acatistul 
Sfinţilor lui Dumnezeu 
pomeniţi în ziua de 31 octombrie 

După obişnuitul început se spun 
Condacele şi Icoasele: 
Condacul 1: 

Apostolii Tăi, Doamne, Sfinţii Stahis, Apellis, 
Amplias, Urbanos, Narcissos şi Aristobulos, plini 
fiind de dumnezeiască râvnă au propovăduit 
tuturor dreapta credinţă şi i-au luminat pe cei 
aflaţi în întunericul închinării la idoli. De aceea, cu 
inimă bucuroasă astăzi le cântăm: Bucuraţi -vă, 
Sfinţilor Apostoli, care aţi luminat lumea cu 
adevărul dumnezeiesc! 

Icosul 1: 

Sfinţilor Apostoli Stahis, Amplias şi Urbanos, 
preafericiţilor, cu toţii aţi fost hirotoniţi episcopi 
de Sfântul Apostol Andreas şi aţi slujit Biserica lui 
Dumnezeu cu multă evlavie. Iar tu, Sfinte Apostole 
Narcissos, ai fost hirotonit episcop de Sfântul 
Apostol Filippos, pe când tu, Sfinte Apostole 
Aristobulos, ai fost ucenicul Marelui Pavlos şi el te- 
a hirotonit episcop pentru Britania. Fapt pentru 
care noi vă cinstim cu inimă bucuroasă, împreună 
cu Sfântul Apostol Apellis, şi aşa strigăm către voi: 

Bucură-te, Sfinte Stahis, primule episcop al 
Bizanţului; 



Bucură-te, cel ce ai zidit cu Andreas o Biserică 
în Arghiropolis; 

Bucură-te, cel care ai fost 16 ani episcop şi ai 
adormit în Domnul; 

Bucură-te, Sfinte Apellis, episcopul Iracliei 
din Trahis, în Grecia veche; 

Bucură-te, cel care ai adus pe mulţi păgâni la 
credinţa creştină; 

Bucură-te, Sfinte Amplias, episcopul 
Odisupoleosului ; 

Bucură-te, Sfinte Urbanos, episcopul Mace- 
doniei; 

Bucuraţi-vă, Sfinţilor Amplias şi Urbanos că 
aţi sfărâmat idolii şi pentru Domnul aţi pătimit; 

Bucuraţi-vă, Sfinţilor, că evreii şi grecii păgâni 
v-au adus jertfe curate Domnului; 

Bucură-te, Sfinte Narcissos, episcopul Atenei; 

Bucură-te, că ai fost muncit şi martirizat de 
păgânii idolatri; 

Bucură-te, Sfinte Aristobulos, fratele Aposto- 
lului Varnava; 

Bucură-te, că pe britanicii semi-sălbatici tu i- 
ai făcut credincioşi ai Domnului! 

Condacul al 2-lea: 

Biserica s-a lăţit cotinuu de la Cincizecime, 

Sfinţilor Apostoli, pentru că propovăduirea voastră 
a fost sămânţă curată aruncată în pământ bun. Şi 
pilda voastră a urmat-o şi Sfântul Mucenic 
Quentin, care a plecat să evanghelizeze Galia dim- 
preună cu Sfântul Lucian. Şi slujind lui Dumnezeu 



şi oamenilor, ne-a învăţat şi pe noi să cântăm: 
Aliluia! 

Icosul al 2-lea: 



După ce a fost martirizat Sfântul Lucian la 
Beauvais, Sfinte Quentin, ai făcut multe minuni la 
Amiens. Şi pentru propovăduirea ta ai fost închis 
de prefectul Rictiovarus. Din porunca lui ai fost 
pus în lanţuri şi torturat dar nu te-ai lepădat de 
dreapta credinţă. Apoi, când ai scăpat în mod 
minunat, iarăşi ai fost prins şi muncit pentru 
credinţa ta, pentru care noi te lăudăm aşa, 
dimpreună cu Sfântul Cuvios Mucenic Epimahos: 

Bucură- te, Sfinte Mucenice Quentin, cel care 
ai răbdat chinuri pentru Domnul tău; 

Bucură-te, cel al cărui cap a fost tăiat şi a fost 
aruncat în secret în mlaştinile din jurul Somme- 
ului; 

Bucură-te, Sfinte Cuvioase Epimahos, cel care 
te-ai nevoit în pustia muntelui Pilusio, din Egipt; 

Bucură-te, cel care te-ai nevoit fără să ai 
povăţuitor duhovnicesc şi ai biruit; 

Bucură-te, căci însuşi Dumnezeu te lumina si 
te povăţuia pe tine în nevoinţele tale; 

Bucură-te, că după ani de nevoinţă în 
singurătate, ai auzit că în Alexandria Egiptului 
creştinii sunt prigoniţi; 

Bucură-te, că ai vrut să mori şi tu pentru 
Domnul mântuirii tale; 

Bucură-te, că ai răsturnat jertfele şi ai 
sfărâmat idolii din râvna pentru Domnul; 



Bucură-te, că ighemonul Apellianos nu te-a 
convins să jertfeşti idolilor; 

Bucură-te, că ai fost închis şi i-ai întărit pe 
toti Mărturisitorii Lui din închisoare; 

Bucură-te, că i-ai făcut pe toţi Mucenici 
dimpreună cu tine; 

Bucură-te, că ai fost spânzurat şi strujit cu 
gheare de fier; 

Bucură-te, că ai fost bătut cu pietre şi oasele 
tale ţi s-au sfărâmat pentru veselia cea veşnică! 

Condacul al 3-lea: 

Dar tu, Sfinte Mucenice Epimahos, ai cerut să 
te faci părtaş patimilor lui Hristos şi nu ai fugit de 
chinuri, ci ai dorit să rabzi pentru El chinuri şi mai 
mari. Motiv pentru care trupul tău a fost umplut 
de sânge, sânge vindecător, căci a vindecat ochiul 
cel bolnav al femeii. Pentru ca, în cele din urmă, să 
ţi se taie sfântul tău cap cu sabia, ca noi să strigăm: 
Aliluia! 

Icosul al 3-lea: 
Doamne, Pacea noastră, mare si minunat esti 

Tu si în Sfinţii Tăi necunoscuţi nouă dar Tie prea- 

bine cunoscuţi! Căci în secolul al 4-lea al Bisericii, 
Tu ai ridicat pe fiul preotului idolatru ca apologet 
al Tău. Şi el a crezut în Tine datorită unei 
diaconiţe cuvioase. însă tatăl său 1-a chinuit 
cumplit pentru dreapta credinţă. Dar după 
moartea necredinciosului Iulian Apostatul, chinu- 
rile sale au fost spre mântuirea multora. Căci 1-a 



adus şi pe tatăl său, care îl bătuse, la dreapta 
credinţă şi pe mulţi păgâni idolatri. Fapt pentru 
care îl fericim pe el şi pe Sfântul Ierarh Iacovos de 
Nisibis, zicând: 

Bucură-te, Sfântule necunoscut, care ai adus 
pe mulţi la credinţă şi ai adormit în pace; 

Bucură-te, că despre frumuseţea vieţii tale 
ştim de la Sfântul Teodo ritos al Cirului; 

Bucură-te, Sfinte Ierarhe Iacovos, Episcopul 
cetăţii Nisibis din Antiohia; 

Bucură-te, că ai trăit în pustie fără acoperiş 
deasupra capului; 

Bucură-te, că mâneai poamele copacilor şi 
ierburi; 

Bucură-te, că iarna locuiai în peşteră şi nu îţi 
pregăteai mâncarea la foc; 

Bucură-te, cel îmbrăcat cu piei de capră; 

Bucură-te, Prorocule şi Făcătorule de minuni; 

Bucură-te, că ai secat pârâul cu rugăciunea şi 
pe fecioarele neruşinate le-ai făcut bătrâne; 

Bucură-te, cel care prin sfărâmarea pietrei ai 
umilit pe judecătorul nedrept; 

Bucură-te, cel care ai ajuns episcop fără voia 
ta şi posteai şi dormeai pe jos ca şi mai înainte; 

Bucură-te, cel care l-ai dat morţii pe cel ce se 
prefăcea mort şi iarăşi l-ai înviat; 

Bucură-te, Sfinte Părinte Iacovos, care la 
Sinodul I Ecumenic ai strălucit printre Sfinţii 
Părinţi! 

y 

Condacul al 4-lea: 

Sfinte Iacovos, pe Arios, hulitorul, l-ai omorât 
cu rugăciunea ta, încât şi-a vărsat maţele şi ai 



participat la înmormântarea Sfântului Patriarh 
Mitrofanis al Constantinopolului. Tu i-ai fost 
profesor şi îndrumător Sfântului Efrem Şirul şi pe 
Saporie, împăratul perşilor, l-ai alungat cu muşte 
câineşti si ţânţari. Căci minunat te-ai arătat întru 

toate si ne-ai învăţat să cântăm: Aliluia! 

Icosul al 4-lea: 

Pe Saporie, Sfinte Iacovos, l-ai alungat, pentru 
că te-a văzut ca pe un împărat şi ai adormit în 
Domnul la adânci bătrâneţi. Iar astăzi, Biserica 
mărturiseşte sfinţenia ta cu bucurie, alături de 
Sfinţii Stefanos, Varnavas, Trofimos, Dorimedon, 
Cosmas, Damianos, Sawas, Vasis, Avramios şi cei 
dimpreună cu ei, despre care ştim doar numele lor. 
însă pe cei pe care noi nu-i ştim, Dumnezeu îi ştie 
şi sunt vii la El, fapt pentru care strigăm către 
fiecare dintre ei cu bucurie si cu încredere: 

Bucură-te, Sfinte Iacovos, cel care ai făcut şi 
faci minuni multe; 

Bucură-te, Sfinte Stefanos, şi ne încununează 
şi pe noi cu rugăciunile tale; 

Bucură-te, Sfinte Varnavas, şi ne învaţă 
dreapta credinţă; 

Bucură-te, Sfinte Trofimos, şi dă-ne mână de 
ajutor în necazurile de tot felul; 

Bucură-te, Sfinte Dorimedon, şi ne bucură pe 
cale si în lucrul nostru; 

Bucură-te, Sfinte Cosmas, şi ne dă să nu 
uităm de moarte şi de judecata ce va să fie; 

Bucură-te, Sfinte Damianos, şi fii cu noi 
atunci când ispitele ne asupresc; 



Bucură- te, Sfinte Sawas, şi ne fi povăţuitor în 
cunoaşterea teologică; 

Bucură-te, Sfinte Vasis, si dă-ne să ne curăţim 

trupul şi sufletul pentru Domnul; 

Bucură-te, Sfinte Avramios, şi ne apără de 
toată înşelarea ereticilor; 

Bucurati-vă, toti Sfinţii Domnului, care ati 

fost împreună cu aceştia şi să ne luminaţi pururea; 

Bucuraţi-vă, Sfinţilor, căci aţi ajuns la bucuria 
cea veşnică; 

Bucurăţi-vă, Sfinţilor, şi ne ajutaţi şi pe noi să 
ne bucurăm împreună cu voi! 

Condacul al 5-lea: 

Sfântă Cuvioasă Maică Maura ai luminat cu 
cuviinţa la Constantinopol, acolo unde ai înte- 
meiat o Mănăstire şi viaţa ta a fost bine-plăcută 
înaintea Domnului. Iar tu, Sfinte Mucenice Pedi, ai 
plecat la Domnul prin zdrobirea capului tău cu 
bolovani, pe când voi, Sfintelor Muceniţe Fecioare, 
doisprezece la număr, aţi fost spânzurate în 
mijlocul unei galerii şi aşa aţi moştenit împărăţia 
cea veşnică. Fapt pentru care, cu toţii, să strigăm: 
Aliluia! 

Icosul al 5-lea: 
Căci Dumnezeu îsi are Sfinţii Lui din orice 

y y 

neam şi de orice vârstă, căsătoriţi sau monahi, 
copii sau bătrâni, pentru că au râvnit râvna cea 
bună. Şi cei care se unesc întru Domnul, pentru ca 
să trăiască cuviincios, au răsplată veşnică. Aşa au 



parte de ea şi Sfântul Mucenic Seleucos, căsătorit 
cu Sfânta Muceniţă Stratonichi, care au fost una 
până la sfârşit şi cărora le cântăm: 

Bucurati-vă, Sfinţilor Mucenici Seleucos si 

Stratonichi, care v-ati căsătorit de tineri si ati trăit 
pentru Domnul; 

Bucuraţi- vă, căci aţi fost ca „un singur suflet 
şi o singură inimă [\iia i|/uxf| «m \iia Kap8ia]"; 

Bucuraţi- vă, căci atunci când aţi fost întrebaţi 
pentru credinţa voastră, dimpreună v-aţi jertfit 
Domnului; 

Bucură-te, sfântă familie, care si în viată si în 

moarte ai fost una; 

Bucurati-vă, că Sfintele voastre Moaşte sunt 
izvorâtoare de mir; 

Bucuraţi-vă, căci sunteţi exemplu de iubire şi 
de comuniune pentru toţi; 

Bucură-te, Sfântă Cuvioasă Maică Maura, 
pentru că ai ales să te uneşti cu Mirele Bisericii; 

Bucură-te, Sfânta Maura, care ne ajuţi pe noi 
să construim Biserici şi şcoli şi să trăim cuviincios; 

Bucură-te, Sfinte Mucenice Pedi, care ai ales 
să mori pentru Domnul decât să te lepezi de El; 

Bucură-te, Sfinte Pedi, şi ne întăreşte pe noi 
când slăbiciunea trupească ne doboară; 

Bucurati-vă, Sfintelor Mucenite Fecioare, cele 

după numărul Apostolilor Lui, care aţi primit 
spânzurarea pentru El; 

Bucurati-vă, căci moartea voastră a fost o 

intrare în bucuria cea veşnică; 

Bucurati-vă, Sfintelor Fecioare si întru curăţie 

şi pace mijlociţi şi nouă adormirea întru Domnul! 

Condacul al 6-lea: 



Mulţi sunt Mucenicii Tăi, Doamne, şi grele 
chinuri pentru Tine au suferit! Dar, mai mult decât 
viaţa lor trecătoare, au preţuit netrecătoarea Ta 
slavă veşnică. Printre aceştia sunt si Sfântul 

Mucenic Gordianos, care a fost ucis cu sabia, 
Sfântul Mucenic Epimahos Romanul, care a fost 
martiriat prin tăierea capului dimpreună cu 
Sfântul Mucenic Gordianos si Sfinţii trei Mucenici 

din Melitinis, care au fost mărtirizaţi prin 
zdrobirea mădularelor lor. De aceea, noi cântăm 
bucurându-ne: Aliluia! 

Icosul al 6-lea: 

De la Răsărit şi până la Apus, de la o margine 
şi până la alta a lumii, Dumnezeu are Sfinţi 
copleşitori, plini de curăţie şi de frumuseţe dum- 
nezeiască în împărăţia Lui. Acolo se bucură şi 
Sfântul Ierarh Erth de Cornwall, fratele Sfântului 
Uny. El a fost hirotonit preot, apoi episcop de 
Sfântul Ierarh Patrick şi 1-a instruit pe Sfântul 
Brendan Navigatorul. Iar lui şi celorlalţi Sfinţi 
astăzi pomeniţi le spunem: 

Bucură-te, Sfinte Erth, cel care ai trecut din 
Irlanda în Anglia pentru a mărturisi dreapta 
credinţă; 

Bucură-te, cel care ai slujit în Biserica una a 
Preasfintei Treimi; 

Bucură-te, şi te roagă pentru luminarea celor 
care au căzut din drepta credinţă pe care tu ai 
mărturisit- o; 

Bucură-te, Sfinte Mucenice Gordianos, care ai 
iubit pe Domnul mai presus decât viaţa ta; 



Bucură-te, cel care, împreună cu Sfântul 
Epimahos Romanul, v-aţi botezat cu Botezul 
muceniciei; 

Bucurati-vă, Sfinţilor trei Mucenici din 

Melitinis, care aţi fost zdrobiţi ca tămâia pentru a 
fi jertfă de bună-mireasmă; 

Bucuraţi-vă, voi, Sfinţilor, cărora vi s-a zrobit 
trupul dar sufletul vi s-a umplut de slava Lui cea 
veşnică; 

Bucură-te, Sfinte Cuvioase Mucenice Foillan 
al Irlandei, fratele Sfinţilor Ultan şi Fursey; 

Bucură-te, cel care te-ai nevoit cu Sfântul 
Ultan într-o insulă pustie; 

Bucură-te, că Stareţ al Mănăstirii de la 
Cnobheresburg ai ajuns; 

Bucură-te, că ai zidit o Mănăstire la Fosses-la- 
Ville în provicia Namur; 

Bucură-te, că în pădurea Sonian ai fost prins 
de bandiţi si acolo ei te-au ucis; 

Bucură-te, că trupul tău cel sfânt a fost 
dezbrăcat şi ascuns, dar sufletul tău a mers la 
Domnul! 

Condacul al 7-lea: 
Sfinte Cuvioase Mucenice Foillan de bandiţi 

y 

ai fost mucenicit ca pâinea în cuptor, iar sfântul 
tău cap, după ce a fost tăiat, încă rostea rugăciuni 
bine-plăcute în faţa lui Dumnezeu. Iar netrebnicii 
aceia, nu s-a uitat la minunatul tău cap care vorbea 
ci l-au aruncat într-o cocină de porci. însă Sfânta 
Gertrude a recuperat Sfintele tale Moaşte şi le-a 
adus în Mănăstirea ta, la Fosses-la- Viile, iar noi 
cântăm: Aliluia! 



Icosul al 7-lea: 



Mulţi sunt, Doamne, Sfinţii Tăi, pe care noi 
nu-i cunoaştem! După cum nu îi cunoaştem şi îi 
neglijăm pe cei care s-au sfinţit în partea de Apus a 
Bisericii, care acum e căzută de la dreapta 
credinţă. însă ei sunt Sfinţii Tăi, Sfinţii Bisericii 
una şi necunoaşterea şi dispreţuirea lor e un păcat 
împotriva Duhului Sfânt. De aceea, dintre ei, îi 
cinstim azi pe unii şi le spunem cu bucurie: 

Bucură-te, Sfinte Antoninus Fontana, Arhie- 
piscopul Milanului; 

Bucură-te, că un an ai fost arhiepiscop dar 
pomenirea ta este plină de lumină; 

Bucură-te, Sfântă Cuvioasă Maică Notburga 
de Cologne; 

Bucură-te, fiica lui Dagobert I, care te-ai 
nevoit după rânduiala Sfântului Benedict al 
Nursiei. 

Bucură-te, Sfinte Mucenice Arnulfus de 
Novalese, lumină frumoasă a Italiei; 

Bucură-te, că tu ai fost muncenicit de sarazini 
pentru că nu te-ai lepădat de credinţa ta; 

Bucură-te, Sfinte Ierarhe Wolfgang de 
Regensburg, luminătorul Bavariei; 

Bucură-te, cel care te-ai născut într-o familie 
de conţi şvabi şi te-ai nevoit după rânduiala 
Sfântului Benedict; 

Bucură-te, cel care ai fost hirotonit preot de 
Sfântul Ulrich; 

Bucură-te, cel care ai fost trimis să îi 
evanghelizezi pe ungurii păgâni; 



Bucură- te, cel care ai fost tutorele Sfântului 
împărat Henric al II-lea; 

Bucură-te, că spre sfârşitul vieţii tale ai 
devenit pustnic în Austria Superioară; 

Bucură-te, cel ce ai adormit în capela Sfântul 
Othmar din Pupping! 

Condacul al 8-lea: 



Sfinte Ierarhe Wolfgang, propovăduitorule al 
dreptei credinţe, Sfintele tale Moaşte au fost 
înmormântate în cripta Sfântului Emmeram şi 
multe minuni s-au petrecut la mormântul tău. Iar 
voi, Sfinţilor Cuvioşi Spiridon şi Nicodim, prescu- 
rarii Mănăstirii Pecerska, 30 de ani aţi pregătit 
prescurile pentru Dumnezeiasca Liturghie şi aţi 
cântat: Aliluia! 

Icosul al 8-lea: 



Sfinte Cuvioase Spiridon, deşi ai fost fără 
şcoală, te-ai arătat plin de înţelepciune dumne- 
zeiască şi de sfinţenie. Căci venind la Pecerska ai 
învăţat să citeşti si ai învăţat Psaltirea pe de rost. Si 

pe ea o cântai în fiecare zi bucurându-te şi nevoin- 
du-te dimpreună cu Sfântul Nicodim, ajutorul tău, 
cu care erai „într-un gând, la un obicei, la 
rugăciune şi la lucrul mâinilor". De aceea, vă zicem 
cu evlavie: 

Bucură-te, Sfinte Spiridon, care ai astupat cu 
mantia gura cuptorului şi mantia nu s-a ars; 



Bucură-te, cel care ai adus în rasa ta apă, ca 
într-o găleată, pentru a stinge incendiul; 

Bucură-te, împreună cu Sfântul Nicodim, căci 
Sfintele voastre Moaşte sunt în Kiev, în Lavra 
Peşterilor. 

Bucură-te, că ai adormit cu degetele mâinii 
drepte strânse pentru închinăciune; 

Bucuraţi-vă, că ne învăţaţi pe noi prietenia 
cea sfântă şi bunătatea lucrului făcut cu evlavie; 

Bucuraţi-vă, şi ne ajutaţi pe noi în toată 
nevoinţa şi lucrarea vieţii noastre; 

Bucuraţi-vă, cei 100.000 de Sfinţi Mucenici ai 
Georgiei, care aţi fost ucişi în Tbilisi; 

Bucuraţi-vă, căci mongolii sultanului Jalal al- 
Din v-au adus recoltă sfântă Domnului; 

Bucurati-vă, voi, cei 100.000 de Sfinţi 

Mucenici, care aţi murit pentru cinstirea Sfintelor 
Icoane; 

Bucurati-vă, căci nu ati vrut să vă bateţi ioc 
de Sfintele Icoane ale Bisericii; 

Bucuraţi-vă, căci sângele vostru cel sfânt a 
curs ca râul pentru teologia iconografică; 

Bucuraţi-vă, că sfintele voastre capete şi 
trupurile voastre cele mucenicite au fost aruncare 
pe râul Mtkvari; 

Bucuraţi-vă, Sfinţilor Mucenici ai Georgiei, şi 
nu ne lăsaţi pradă nici pe noi căderii de la dreapta 
credinţă! 

Condacul al 9-lea: 

Doamne, sângele Sfinţilor Tăi a sfinţit 
pământul şi rugăciunile lor cele sfinte au curăţit 
lumea de vrăjitorie şi de păgânătate. Dar pentru că 



mereu păcătuim şi mereu avem nevoie de 
luminarea Ta, de aceea îi punem pe Sfinţii Tăi 
mijlocitori pentru noi, pentru ca prin rugăciunile 
lor cele curate să ne înveţi şi pe noi să trăim cuvios 
şi să strigăm: Aliluia! 

Icosul al 9-lea: 

Nu înţeleg necredincioşii iubirea Sfinţilor Tăi 
pentru Tine, Doamne, pentru că sunt până în gât 
băgaţi în iubirea de sine şi în plăceri păcătoase. 
Dar ei Te iubesc curat pe Tine, ca şi Sfântul Nou- 
Mucenic Nicolaos, din Hios, care în secolul al 18- 
lea pentru Tine a fost mucenicit. De aceea, lui îi 
zicem acestea cu inima bucuroasă: 

Bucură-te, Sfinte Nicolaos, care din părinţi 
creştini, Petros şi Stamatis, te-ai născut; 

Bucură-te, cel care la 20 de ani munceai la 
construcţii în Magnisia; 

Bucură-te, că boala ta a fost spre mântuirea 
ta, chiar dacă turcii te-au îmbrăcat în haine 
turceşti si te-au numit Mehmet; 

Bucură-te, că prin Arhimandritul Chirillos te- 
ai vindecat si te-ai întărit în viata ascetică; 

Bucură-te, că turcii te-au prins şi te-au 
întemniţat pentru credinţa ta sfântă; 

Bucură-te, că ei te-au chinuit în mod barbar 
pentru credinţa ortodoxă; 

Bucură-te, că ţi-au tăiat capul la ceasul al 6- 

lea; 

Bucură-te, că Sfintele tale Moaşte au fost 
aruncate în mare; 



Bucură-te, că ne vindeci pe noi de boli, de 
dureri şi de neputinţe grele; 

Bucură-te, că dai încredere tuturor celor care 
se nevoiesc pentru mântuirea lor; 

Bucură-te, Sfinte Nou-Mucenice Ioan 
Alexandrovici Kochurov; 

Bucură-te, primule Sfânt Protoiereu al Rusiei 
martirizat în revoluţia din Rusia, pe 31 octombrie 
1917; 

Bucură-te, că ai ales dreapta credinţă şi 
pentru ea ai murit, făcând ateismul socialismului 
de ruşine! 

Condacul al 10-lea: 



Sfinte Nou-Mucenice Ioane, fiul Preotului 
Alexandru si al Preotesei Anna, tu te-ai născut în 

regiunea Riazan şi ai fost seminarist la Riazan şi 
student teolog la Academia Teologică din Sankt 
Petersburg. Şi te-ai căsătorit cu Preoteasa 
Alexandra şi cu ea ai avut 5 copii, trăind frumos, 
pentru care noi cântăm: Aliluia! 

Icosul al 10-lea: 

însă Domnul te-a luat din Rusia si te-a dus la 

New York, Sfinte Ioane, ca să faci misiune în 
America de Nord. Ai fost hirotonit preot de ÎPS 
Nicolae, Arhiepiscop de Alaska şi al Aleuţilor şi ai 
slujit ca paroh la Catedrala Sfântul Vladimir din 
Chicago. Şi pentru că bine ai chivernisit Biserica ta, 



ai primit distincţii preoţeşti, fapt pentru care îţi 
zicem: 

Bucură-te, că ai fost Protoiereul Americii de 
Nord; 

Bucură-te, că ai primit ordinul Sfânta Ana 
pentru slujirea ta; 

Bucură-te, că ai revenit în Rusia şi ai fost 
preotul paroh al Catedralei Sfânta Ecaterina din 
Ţarscoe Selo; 

Bucură-te, că ai fost o pildă vie de evlavie şi 
de bună-cuviinţă; 

Bucură-te, căci mai mulţi te-au împuşcat, 
după ce ai fost lovit peste faţă; 

Bucură-te, căci deşi ai fost împuşcat şi erai 
plin de sânge pe sutană, nu ai adormit imediat; 

Bucură-te, că ai fost tras de păr pentru 
Domnul şi ai fost batjocorit de cei care au dorit să 
te omoare ca pe un câine; 

Bucură-te, Sfinte Ioane, că ne înveţi să 
răbdăm toate pentru împărăţia cea veşnică; 

Bucură-te, Sfântule Nou-Mucenic Leonid 
Preotul, care în 1918 ai fost martirizat; 

Bucură-te, Sfântule Nou-Mucenic Vsevolod 
Preotul, care în 1937 ai fost martirizat; 

Bucură-te, Sfântule Nou-Mucenic Alexandru 
Preotul, care în acelaşi an ai pătimit pentru 
Domnul; 

Bucură-te, Sfântule Nou-Mucenic Sergius 
Preotul, care cu Vsevolod şi cu Alexandru ai 
pătimit; 

Bucură-te, Sfântule Nou-Mucenic Alexie Pre- 
otul, care tot în 1937 ai fost martirizat! 



Condacul al 11-lea: 



Sfinţilor Noi-Mucenici si Preoţi Vsevolod, 
Alexandru, Sergius şi Alexie, şi Sfinţilor Noi- 
Mucenici si Preoţi Vasile, Anatolie si Eufrosin si tu, 

Sfinte Noule-Mucenic Iacov, aţi pătimit pentru 
Domnul în 1937 în Rusia iar tu, Sfinte Noule- 
Mucenic şi Preot Innocent ai pătimit în 1938 şi cu 
toţii sunteţi pomeniţi astăzi, la sfârşitul lunii 
octombrie. Motiv pentru care strigăm cu bucurie: 
Aliluia! 

Icosul al 11-lea: 

Doamne, Dumnezeul meu, pe Sfinţii Tăi, 
astăzi pomeniţi, apărătorii naşterii şi ai vieţii mele, 
aici i-am pomenit, pe cei pe care Biserica Ta îi 
pomeneşte. Iar Tu, Cel care îi cunoşti pe toţi pe 
care Biserica îi pomeneşte azi, pentru că sunt la 
Tine, pentru sfintele lor rugăciuni în pace împacă 
viaţa noastră şi ne mântuieşte pe noi, cei care 
cântăm: 

Bucură-te, Sfântule Nou-Mucenic Vasile 
Preotul; 

Bucură-te, Sfântule Nou-Mucenic Anatolie 
Preotul; 

Bucură-te, Sfântule Nou-Mucenic Eufrosin 
Preotul; 

Bucură-te, Sfântule Nou-Mucenic Iacov; 
Bucură-te, Sfântule Nou-Mucenic şi Preot 
Innocent; 

Bucuraţi- vă, toti Sfinţii lui Dumnezeu astăzi 
pomeniţi, care sunteţi ştiuţi şi neştiuţi de noi; 



Bucuraţi-vă, Sfinţilor, astăzi pomeniţi, şi 
păziţi Biserica noastră de schisme şi de căderi în 
erezie; 

Bucuraţi-vă, Sfinţilor, astăzi pomeniţi, şi ne 
învăţaţi teologia cea tainică a îndumnezeirii; 

Bucuraţi-vă, Sfinţilor, astăzi pomeniţi, şi ne 
scăpaţi de boli, de cutremure, de sărăcie şi de 
silnicia războiului; 

Bucuraţi-vă, Sfinţilor, astăzi pomeniţi, şi ne 
întăriţi conştiinţa noastră eclesială şi ne umpleţi de 
dorul pentru mântuirea oamenilor; 

Bucuraţi-vă, Sfinţilor, astăzi pomeniţi, şi daţi- 
ne râvna pentru unitate şi pentru întrajutorare 
frăţească; 

Bucuraţi-vă, Sfinţilor, astăzi pomeniţi, şi ne 
povăţuiţi spre a ne curăţi de păcate şi a ne uni 
mereu cu Domnul; 

Bucuraţi-vă, Sfinţilor, astăzi pomeniţi, 
bucuria întregii Biserici, care bine v-aţi nevoit şi 
Raiul l-aţi moştenit! 

Condacul al 12-lea: 

Preacurată Treime, Dumnezeul nostru, sinaxa 
Sfinţilor Tăi, pomeniţi azi, o punem înaintea Ta şi 
Ţie ne rugăm, Dumnezeule Atotţiitorule, ca să ne 
aperi şi să ne curăţeşti şi să ne întăreşti prin 
sfintele lor rugăciuni de toate cele rele şi de 
necazuri, pentru ca într-un glas să cântăm: Aliluia! 



Icosul al 12-lea: 



Pe toţi Sfinţii Tăi pomeniţi azi îi chemăm să 
ne ajute prin rugăciunile lor şi prin ei Ţie ne 
rugăm, Doamne al milei şi al îndurărilor, pentru 
întreaga Biserică şi pentru întreaga lume, pentru 
ca toţi să se mântuiască. De aceea, îi fericim pe toţi 
pe care îi ştim astăzi pomeniţi şi astfel zicem către 
ei: 

Bucuraţi-vă, Sfinţilor Apostoli Stahis, Apellis, 
Amplias, Urbanos, Narcissos şi Aristobulos; 

Bucuraţi-vă, Sfinţilor Mucenici Quentin, 
Epimahos Egipteanul, Pedi, Gordianos şi Epimahos 
Romanul; 

Bucurati-vă, Sfinţilor 100.000 de Mucenici din 

Tbilisi, Sfântule necunoscut, dimpreună cu cele 12 
Sfinte Mucenite Fecioare; 

Bucurati-vă, Sfinţilor Mucenici Seleucos, 

Stratonichi, Arnulfus şi cei trei din Melitinis; 

Bucuraţi-vă, Sfinţilor Stefanos, Varnavas, 
Trofimos, Dorimedon, Cosmas, Damianos, Sawas, 
Vasis, Avramios şi cei dimpreună cu voi; 

Bucuraţi-vă, Sfinţilor Ierarhi Iacovos, Erth, 
Antoninus Fontana şi Wolfgang; 

Bucuraţi-vă, Sfintelor Cuvioase Maici Maura 
şi Notburga; 

Bucurati-vă, Sfinţilor Cuviosi Părinţi Foillan, 

Spiridon şi Nicodim; 

Bucurati-vă, Sfinţilor Noi-Mucenici Nicolaos 

şi Iacov; 

Bucurati-vă, Sfinţilor Noi-Mucenici si Preoţi 

Ioan, Leonid, Vsevolod, Alexandru şi Sergius; 

Bucurati-vă, Sfinţilor Noi-Mucenici si Preoţi 
Alexie, Vasile, Anatolie, Eufrosin şi Innocent; 

Bucuraţi-vă, toţi Sfinţii Bisericii astăzi 
pomeniţi şi pe care noi nu îi cunoaştem; 



Bucuraţi-vă, Sfinţilor ai lui Dumnezeu, astăzi 
pomeniţi şi bucuraţi-ne cu harul rugăciunilor 
voastre! 

Condacul al 13-lea: 

Doamne, împărate şi Stăpâne a toată făptura, 
primeşte-i pe Sfinţii Tăi ca mijlocitori pentru 
iertarea păcatelor noastre şi pentru ca să ne 
ridicăm din ele spre pocăinţă şi spre viaţă curată! 
Căci Tu poţi toate câte vrei şi toate pentru care 
iubiţii Tăi Sfinţi se roagă către Tine. De aceea, 
Preacurata şi Preasfânta noastră Treime, Dumne- 
zeul nostru, Părinte, Fiule şi Duhule Sfinte, ai milă 
de noi toţi, pentru rugăciunile lor, de noi care 
strigăm: Aliluia! 

Acest condac se zice de trei ori. 

Apoi se zice, din nou, Icosul întâi: Sfinţilor 
Apostoli Stahis, Amplias şi Urbanos...şi Condacul 
întâi: Apostolii Tăi, Doamne, Sfinţii Stahis, Apellis, 
Amplias, Urbanos... 

Apoi se citeşte această rugăciune, după care 
se face otpustul: 

Rugăciune 

Preasfântă şi de-viaţă-făcătoare Treime, 
Dumnezeule a toată bucuria şi pacea, Care ai 
chemat, din toate neamurile şi în toate secolele, pe 
Sfinţii Tăi, si i-ai întărit si luminat ca să trăiască 



cuvios şi în dreapta-credinţă în Biserica Ta, nu ne 
trece cu vederea nici pe noi, nevrednicii Tăi robi, 
care, ca si ei, avem nevoie de mila si de iertarea si 
de iubirea Ta de oameni. 

La Tine venim si la mila si îndurerea Ta 

cădem, Iubitorule de oameni, ca pentru rugăciu- 
nile Sfinţilor Tăi, astăzi pomeniţi, să ne ajuţi pe noi 
în toată clipa şi în tot ceasul. 

Căci suntem neputincioşi şi fară ajutor dacă 
Tu nu eşti Ajutorul nostru şi Luminarea noastră şi 
împăcarea sufletelor noastre. 

De aceea, îndrăznind la mila milostivirii Tale, 
Preasfinte Doamne, te rugăm să ne ajuţi nouă 
acum şi la sfârşitul vieţii noastre, la judecata 
particulară şi la înfricoşătoarea Ta judecată, unde 
nimeni nu are cuvânt de dezvinovăţire pentru 
faptele sale. 

Şi ne ajută să ne trăim viaţa în pace, cu 
trezvie şi cu bunătate a inimii, pentru ca prin tot 
ceea ce facem şi spunem să se preaslăvească 
preasfânt numele Tău, al Tatălui şi al Fiului şi al 
Sfântului Duh, acum şi pururea şi în vecii vecilor. 
Amin! 

Pe coperta primă este Sfânta Icoană a 
Sfântului Apostol Aristobulos 1 . 



1 Pe care am preluat-o de aici: 

http://sgoisxo.uk.si90722.gridserverxom/media/images/pro 
ducts/apostle_aristobulos.jpg. 

